PIECES JUSTIFICATIVES. 65 



lettres du duc de Gloccster, lequel lui conseilla de tout monstrer à un évesque cordelier, 

 estant lors à Paris, avecques monseigneur de Rouen, nommé l'évesque de Julmasse, et 

 de là, à Angiers, à monseigneur de Richemont, et de là, à monseigneur de Bretaigne, et 

 ainsi s'en ala audit Paris, par devers ledit évesque, auquel ledit gardien escripsoit lettres 

 pour lui qui parle, contenant en substance que il levoulsist adrécier devers ledit de Riche- 

 mont. Dist oultre que, lui venu en la compagnie de Brifl'ault, dénommé audit procès, par- 

 devers messire Jehan de Chcnery, chevalier, conversant avec ledit de Richemont, il lui 

 monstra toutes les escriptures dessusdites, tant en lettres originales comme en mémoires, 

 et que lors ledit de Chcnery lui dist et affirma que toutes les choses déclairées en ycelles 

 lettres et mémoires estoient vrayes , et que il, chevalier, les oseroit bien afïirmer avecques 

 lui qui parle, parce qu'il en avoit par avant assez sceu par autres que par ledit qui parle 

 auquel il, chevalier, conseilla de les permaintenir et soustenir par tout, senz en faire quelque 

 double ne avoir quelque tremeur du contraire, et le mena finalement par devers ledit de 

 Bretaigne. Dist oultre que ledit de Chenery lui dit et affirma que, s'il permaintenoit 

 comme dit est, il auroit tant de biens que merveilles, tant par monseigneur de Bourgoigne 

 comme de Bretaigne, et semblables promesses lui fist l'évesque de Nantes, chancelier de 

 Bretaigne. Dist oultre que frère Guillaume Josseaume, cordelier, demourant avec mon- 

 seigneur île Richemont, a bien sceu cette matière, et n'a point conseillié que sur un blanc 

 de pappier, signé du saing manuel dudit de Sull'olk, que avoit lors lui qui parle monstre 

 ausdils Chenery, Brifïaull et monseigneur de Richemont en la ville de Angiers, on escrip- 

 sist quelque chose touchant ladite matière. 



Item, requis dont et par quelle manière il qui parle avoit eu le blanc dessusdit, dit et 

 affirme que ledit de Suffolk, estant au siège devant Maine-le-Juhais ou pays du Maine, en- 

 viron le temps que monseigneur le régent fist le jugement à Paris entre monseigneur de 

 Bourgoigne et le duc de Gloeestre sur le fait du gaige, etc., bailla à lui qui parle ledit blanc, 

 signé de son saing manuel , tel que a recongneu aujourdui lui qui parle , pour lors en 

 faire et porter lettres closes, porlans créance sur lui qui parle, au receveur général de 

 Normendie, nommé Pierre Surreau, pour avancier le payement des gaiges des gens dudit 

 de SuH'olk estans audit siège. Et, pour ce que le clerc dudit receveur, nommé Milet de 

 Bray, délivra prestement à lui qui parle, pour la cause dessusdite, xv c fl. par command de 

 monseigneur de Salcebcry, lors ayant le povoir de ce faire de par monseigneur le régent, 

 et par quittance dudit de Sull'olk, scellée de son scel ou signet, que portoit lors lui qui parle, 

 et aussi, pour ce qu'il ne trouva point lors ledit receveur, il ne emploia point lors ledit 

 blanc, mais le retint et garda en ses bouges. Et, audit lieu de Angiers , en venant de Dijon 

 avec ledit Brilfault, après ce qu'il ot monstre audit de Chenery premiers, et en après oudit 

 de Richemont, lequel y vint environ m jours après ensievant, toutes les mémoires et la 

 petite lettre originale dessusdite, en tant que ycelles mémoires ne font mencion du duc de 

 Bretaigne, si amples que, depuis, elles ont esté refaictes, par l'advis desdits BrifTault et 

 Chenery, lui qui parle, avec yceulx BrifTault et Chenery, firent une minute etject de lettre, 

 pour employer le contenu de ladite seconde lettre originale oudit blanc, qui lu monstre, avec 

 lesdites mémoires, à maistre Jehan de Troissy, en absence dudit de Richemont, et ainsi 



Tome XXXIII. 9 



